Opptaksprøve/2022/Design

**Ekspedisjon til Mars**. Du og et team blir sendt med en av de første bemannede romskipene til Mars. Oppdraget er å bygge en base på Mars. Du er satt til å lede denne ekspedisjonen, men du er heldigvis ikke alene. Bruk fantasi, ha det gøy med oppgaven og lykke til!

I besvarelsene for del 2 av opptaksprøven ser vi etter

* Kreative idéer og løsninger med helhetlig kvalitet.
* Forteller:\* og kommunikasjonsevne.
* Evne til å sette seg inn i andre menneskers opplevelser.
* Håndverksmessige kvaliteter.
* Egenart i form av stil, entusiasme og verdier.

Innlevering del 2

* 1 PDF med del 1 og del 2 samlet (maks 40 MB)
* 1 MP4-fil (maks 40 MB)

Her kan du sammenslå PDF-filene dersom du har de lagret som to separate filer.
Filen skal hete: Ditt søkernummer – Opptaksprøve design
(Eksempel: `123456 – Opptaksprøve design.pdf`)

## Materialliste

Til opptaksprøven må du ha datamaskin, internettilgang, samt digitalt kamera eller mobilkamera. Del 2 av opptaksprøven innebærer både tegning og modellarbeid, og det er opp til deg hvilke materialer du ønsker å bruke.

Her er noen forslag til materialer du kan gjøre klart i forkant:

* Papir, papp eller annet bøy:\* og brettbart modellmateriale
* Farger, tusjer eller annet tilsvarende for tegning og fargelegging, eller utstyr til digital tegning
* Papirlim, superlim, limpistol og/eller teip
* Kutteverktøy som tapetkniv eller saks
* Linjal eller annet hjelpemiddel for måling
* Skjærematte/ tykk papplate til å skjære på

## Oppgave A

Teamet består av deg og tre andre. Hvem har du med deg i ditt team? Sett sammen fire karakterer med de egenskapene som du mener er nødvendig for å fullføre oppdraget. Din karakter skal være ditt alter-ego. Illustrer teamet og egenskapene til hver av karakterene. Du kan legge til beskrivelser i stikkordsform om du vil.

Oppgave A kan illustreres gjennom tankekart, tegninger, utklipp eller bilder.

Innlevering oppgave A

1 A4-side i PDF-format
Beregnet arbeidstid

2-3 timer

## Oppgave B1

En rombase består av flere deler med ulike funksjoner som skal kobles sammen. Hva er det ditt alter-ego har fått ansvaret for å bygge? Det kan for eksempel være landingsplattform, drakt for utflukter, oppholdsrom for personell, drivhus eller lignende. Du skal også gi basen på Mars et navn.

Tegn skisser av det valgte objektet og bygg det som en modell i miniatyr (størrelse innenfor 30x30x30cm). Bygg objektet med valgfritt materiale. Ta bilde av objektet ditt mot en nøytral bakgrunn.

## Oppgave B2

Lag en collage som illustrerer din base på Mars. Klipp ut objektet i bildet fra oppgave B1 og plasser det inn i en collage, hvor objektet kommer tydelig frem i montasjen.

Oppgave B1 og B2 handler om å skisse, bygge modell, avbilde prosessen og det ferdige
objektet.

Innlevering oppgave B1
1 A4-side med skisseprosess + 1 A4 med bilde av objektet fra tre ulike vinkler.
Innlevering oppgave B2
1 A4 med bilde av objekt i kontekst. Format: PDF
Beregnet arbeidstid oppgave B
5-7 timer
## Oppgave C

Under ditt opphold oppdages noe helt fantastisk! Beskriv hendelsen og hva det resulterer i.

Lag en tegneserie/storyboard på 4-7 ruter. Selvvalgt teknikk.

Innlevering oppgave C
Tegneserien/storyboardet skal få plass innenfor et A4-ark.
Beregnet arbeidstid
3-5 timer
## Oppgave D

Etter oppdraget er utført lander du trygt tilbake på jorden. Velg et digitalt sosialt medium hvor du formidler reisen/oppdraget ditt med en video. Det kan gjerne være ditt alter-ego som forteller.

Lag en video på maks 15 sekunder (f.eks. en Instagram Story). Du velger selv teknikk. Det kan for eksempel være animasjon, tradisjonell film, stillbilder og/eller illustrasjoner. Du skal ikke filme eller bruke bilder av deg selv.

Innlevering oppgave D
1 video, format: MP4-fil. Maks 40 MB.
Beregnet arbeidstid
3-5 timer.